Jacob Roll frå Spydeberg

Jacob Roll () var ein norsk gardbrukar, brukseigar og stortingsmann frå Spydeberg i Østfold.

Roll var son til ein sorenskrivar. Han overtok garden Haugen i Spydeberg frå far sin, der han også hadde sagbruk og mylnebruk. Frå 1837 til -41 var han den fyrste ordføraren i Spydeberg, på ny ordførar 1847-51. Tida 1843-56 var han forlikskommissær.

Roll representerte Smaalenenes amt på Stortinget frå 1836 til 1851. Han møtte første gongen 26. mai 1836 og på omframstortinget 1836-37 som 1. varamann, i staden for Ole Korfitssen Lund. Sidan var han fast representant. Han var 1836 medlem av kyrkjekomiteen, 1839, -45 og -48 av militærkomiteen og 1851 av militærkomite nr 1. Elles var han medlem av næringskomite nr 2 i 1842 og av valkomiteen i 1851.

Han døydde på eigedomen sin i Spydeberg i 1857.

 Kjelder 



Kategori:Norske gardbrukarar
Kategori:Stortingsrepresentantar 1836-1838
Kategori:Stortingsrepresentantar 1839-1841
Kategori:Stortingsrepresentantar 1842-1844
Kategori:Stortingsrepresentantar 1845-1847
Kategori:Stortingsrepresentantar 1848-1850
Kategori:Stortingsrepresentantar 1851-1853
Kategori:Stortingsrepresentantar for Smaalenenes amt
Kategori:Ordførarar i Spydeberg
Kategori:Folk frå Spydeberg